《送张明善归武昌随又移家眷入蜀》
元代·成廷圭

对酒悲歌泪满衣，楚天摇落又斜晖。风尘万里与君别，江海一斜何处归。

老去且留吾舌在，愁来长惜壮心违。临岐不尽平生意，沙苑无云鹤自飞。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。